Reyes Carrere

Reyes Carrere Zabala (Donostia, Gipuzkoa, 1966ko abenduaren 31) gipuzkoar eskubaloi jokalari eta entrenatzailea eta politikaria da.

Donostian jaio bazen ere, Errenterian hazi zen, eta gerora Donostiako Intxaurrondo auzora itzuli zen bizitzera.

Kirol ibilbidea 
Kirol entrenatzaile ikasketak ditu. Ereintza eskubaloi taldean hasi zen jokalari gisa, eta Bidebieta taldean –gaur egungo Bera Bera– jokatu zuen ondoren, 14 urtez.

Talde bereko entrenatzailea izan zen lehen aldiz 1999an, oraindik jokalaria zenean. 2001-2002 denboraldirarte izan zen taldeko entrenatzailea.

Ondoren, beste bi aldiz entrenatu zuen Bera Bera: 2004-2005 denboralditik 2005-2006 denboraldira, eta 2007-2008 denboralditik 2012-2013 denboraldira.

Ibilbide politikoa 
2015eko udal hauteskundeetan Euskal Herria Bildu koalizioa ordezkatuz, Donostiako Udalerako alkategaia izan zen. Ordutik Donostiako udaleko zinegotzia eta koalizioaren bozeramailea da udalean.

Erreferentziak

Kanpo estekak 

Donostiako zinegotziak
Eskubaloi jokalariak
Eskubaloi entrenatzaileak
Bera Bera eskubaloiko jokalariak
Emakume politikariak
Emakume kirolariak
Euskal Herria Bilduko hautetsiak
Euskal Herria Bilduko Gipuzkoako hautetsiak